Αμανίτης (γένος)

Το γένος ***Αμανίτης*** (λατινική και επιστημονική ονομασία *Amanita*) είναι ένα μεγάλο γένος μυκήτων με περίπου 780 είδη, από εκείνα που σχηματίζουν μανιτάρια ως το υπέργειο, αναπαραγωγικό μέρος τους. Ο όρος προκαλεί σύγχυση, διότι «αμανίτης» ονομάζεται αλλιώς το μανιτάρι γενικώς (λέξη που προέρχεται και ετυμολογικώς από το αρχαιοελληνικό *αμανίτης*). Μεταξύ των ειδών του *Amanita* συγκαταλέγονται και κάποια από τα πιο τοξικά που υπάρχουν σε όλο τον κόσμο, αλλά και μερικά που τρώγονται από τον άνθρωπο. Το γένος συνολικά ευθύνεται για το 95% περίπου όλων των θανάτων που προκαλεί η δηλητηρίαση από μανιτάρια, με ένα είδος, τον αμανίτη τον φαλλοειδή (γνωστό και ως «θανατίτη») να ευθύνεται από μόνο του για τους μισούς περίπου θανάτους από τους παραπάνω. Το ισχυρότερο δηλητήριο που βρίσκεται στη σάρκα αυτών των μανιταριών είναι η α-αμανιτίνη.

Οι μυκητολόγοι αποθαρρύνουν όσους μαζεύουν μανιτάρια από τη φύση στο να αποφασίζουν αν είναι ασφαλής ή όχι η κατανάλωσή τους, αν οι συλλέκτες δεν είναι ειδικοί. Ωστόσο σε μερικές αγορές του κόσμου τα μεγαλύτερα εδώδιμα (φαγώσιμα) είδη αμανίτη αποτελούν συνηθισμένα εμπορεύσιμα είδη την εποχή της συγκομιδής τους. Τέτοια είδη είναι το *Amanita zambiana* και άλλα σαρκώδη είδη στην κεντρική Αφρική, το *Amanita basii* και παρόμοια είδη στο Μεξικό, ο *[[Αμανίτης ο Καισαρικός|Αμανίτης ο καισαρικός]]* (*Amanita caesarea)* και ο *Αμανίτης ο ερυθρίων* (*Amanita rubescens)* στην Ευρώπη, καθώς και το *Amanita chepangiana* στη Νοτιοανατολική Ασία. Υπάρχουν ακόμα και είδη που χρησιμεύουν στο να προσδίδουν χρώμα σε σάλτσες, όπως το κόκκινο *Amanita jacksonii*.

## Ανάπτυξη
Γενικώς οι αμανίτες ευδοκιμούν σε υγρά και σκιερά εδάφη, με άφθονες οργανικές ουσίες από νεκρούς οργανισμούς (π.χ. πεσμένα φύλλα που σαπίζουν) σε θερμοκρασίες (ευνοϊκότερες) περί τους 15 έως 20 °C. Στις ευνοϊκές αυτές συνθήκες αναπτύσσονται και πολλαπλασιάζονται ταχύτατα, καλύπτοντας μεγάλες εκτάσεις, ιδίως στις δασικές περιοχές όπου οι αμανίτες βρίσκουν το καταλληλότερο περιβάλλον για την ανάπτυξή τους: μόνιμη υγρασία χάρη στη σκιά των δέντρων και μισοσαπισμένα δέντρα.

## Ταξινομική ιστορία
Το γένος *Amanita* ορίσθηκε για πρώτη φορά με τη σημερινή σημασία του από τον Ολλανδό μυκητολόγο Κρίστιαν Χέντρικ Περσούν  το 1797. Ο ορισμός του Περσούν , με βάση το είδος *[[Αμανίτης ο μυγοκτόνος]]* (*Amanita muscaria* που είχε περιγραφεί αρχικώς από τον Κάρολο Λινναίο), διατηρήθηκε επισήμως έναντι του παλαιότερου ορισμού του *Amanita* από τον Boehm (1760), ο οποίος θεωρείται σήμερα ένα συνώνυμο του γένους *Agaricus* του Λινναίου.

## Τοξικότητα
Αρκετά είδη του υπογένους *Phalloidieae* είναι διαβόητα για την τοξικότητά τους, επειδή περιέχουν αματοξίνες, που μπορούν να προκαλέσουν ηπατική (αλλά και νεφρική) ανεπάρκεια και θάνατο. Τέτοια είδη είναι τα *[[Amanita phalloides]]*, *[[Amanita virosa|A. virosa]]*, *A. bisporigera*, *[[Amanita ocreata|A. ocreata]]* και *[[Αμανίτης ο εαρινός|A. verna]]*.

Πιο πρόσφατα μια σειρά του υπογένους *Lepidella* ανακαλύφθηκε ότι προκαλούν οξεία νεφρική ανεπάρκεια. Τέτοια είδη είναι τα *Amanita smithiana* (συναντάται στη βορειοδυτική Βόρεια Αμερική), *[[Amanita pseudoporphyria|A. pseudoporphyria]]* (Ιαπωνία) και *[[Amanita proxima|A. proxima]]* (νότια Ευρώπη).

## Επικινδυνότητα
[right|thumb|Το εδώδιμο είδος ''[Amanita caesarea|A. caesarea* ή «μανιτάρι του Καίσαρα»]]
Παρά το ότι εκατοντάδες είδη *Amanita* είναι [[εδώδιμα]], όπως όλα τα είδη του υπογένους *Caesareae* και του υπογένους *Vaginatae*, πολλοί μυκητολόγοι συμβουλεύουν να μην τρώμε κάποιον αμανίτη, εκτός και αν το είδος του είναι γνωστό με απόλυτη βεβαιότητα.

===Εδώδιμα===
Τα κυριότερα φαγώσιμα είδη του γένους *Amanita* είναι τα εξής: *Amanita fulva*, Αμανίτης ο κολεοφόρος (*Amanita vaginata)*, *Αμανίτης ο καλυπτόδερμος* (*Amanita calyptroderma)*, *Αμανίτης ο κροκής* (*Amanita crocea)*, *Αμανίτης ο ερυθρίων* (*Amanita rubescens)*, *Αμανίτης ο καισαρικός* (*Amanita caesarea)* και *Amanita jacksonii*.

=== Μη εδώδιμα ===
Είδη που δεν τρώγονται, αλλά δεν είναι τοξικά, περιλαμβάνουν μεταξύ άλλων τα εξής: *Amanita albocreata*, *Amanita atkinsoniana*, *Amanita ceciliae*, *Amanita citrina*, *Amanita excelsa*, *Amanita franchetii*, *Amanita longipes*, *Amanita onusta*, *Amanita rhopalopus*, *Amanita silvicola*, *Amanita sinicoflava*, *Amanita spreta* και *Amanita volvata*.

=== Ελαφρώς δηλητηριώδη ===
Δηλητηριώδη, αλλά όχι θανατηφόρα, είναι μεταξύ άλλων τα είδη: *Amanita brunnescens*, *Amanita cokeri*, *Amanita crenulata*, *Amanita farinosa*, *Amanita frostiana*,*Αμανίτης ο μυγοκτόνος* (*Amanita muscaria)*, Αμανίτης ο πάνθηρας (*Amanita pantherina)* και *Αμανίτης ο πορφυρός* (*Amanita porphyria)*.

===Θανατηφόρα===
Δηλητηριώδη σε θανατηφόρο βαθμό είναι, μεταξύ άλλων, τα εξής είδη: *Amanita abrupta*, *Amanita arocheae*, *Amanita bisporigera*, *Amanita exitialis*, *Amanita magnivelaris*, *Amanita ocreata*, *Αμανίτης ο φαλλοειδής* (*Amanita phalloides)* («θανατίτης»), *Amanita proxima*, *Amanita smithiana*, *Amanita subjunquillea*, *Amanita verna* και *Amanita virosa*.

== Ψυχοδραστικά είδη ==
[[Αρχείο:2006-10-25 Amanita muscaria crop.jpg|upright|thumb|Ο *Αμανίτης ο μυγοκτόνος* (*Amanita muscaria)* περιέχει την [[ψυχοδραστική ουσία]] [[ιβοτενικό οξύ]].]]
=== *Amanita muscaria* ===
Πολλοί ιθαγενείς πληθυσμοί της [[Σιβηρία]]ς χρησιμοποιούσαν ευρύτατα τον [[Αμανίτης ο μυγοκτόνος|*Αμανίτη το μυγοκτόν*ο]] (*Amanita muscaria)* ως [[ενθεογόνο]]. Η χρήση του ήταν γνωστή σε όλους σχεδόν τους [[Ουραλικές γλώσσες|ουραλόφωνους]] λαούς της δυτικής Σιβηρίας και στους [[Παλαιοσιβηρικές γλώσσες|«παλαιοσιβηρόφωνους»]] λαούς της [[Ρωσική Άπω Ανατολή|Ρωσικής Άπω Ανατολής]]. Υπάρχουν μόνο μεμονωμένες αναφορές για τη χρήση του αμανίτη του μυγοκτόνου στους [[Τουνγκουσικοί λαοί|τουνγκουσικούς]] και τους [[Τουρκικά φύλα|τουρανικούς λαούς]] της κεντρικής Σιβηρίας.

=== *Amanita pantherina* ===
[[Αρχείο:Muscimol chemical structure.svg|upright|thumb|Η [[μουσκιμόλη]], γνωστή και ως πανθηρίνη, είναι μια [[ισοξαζόλη]]. Αμφότερες οι ονομασίες της ουσίας αυτής προέρχονται από ονομασίες ειδών αμανίτη (*A. muscaria* και *A. pantherina*).]]
Το είδος *Αμανίτης ο πάνθηρα*ς (*Amanita pantherina)* περιέχει επίσης την [[ψυχοδραστική ουσία]] [[μουσκιμόλη]], αλλά η χρήση του ως ενθεογόνου είναι πολύ σπανιότερη από εκείνη του περισσότερο αναγνωρίσιμου συγγενούς του είδους *αμανίτη του μυγοκτόνου.*

=== Άλλα είδη ===
Υπάρχουν και άλλα είδη του γένους *Amanita* που έχει βρεθεί ότι περιέχουν ψυχοδραστικές ουσίες, όπως τα εξής:

* *Αμανίτης ο κίτρινος (Amanita citrina)*
* *Amanita gemmata*
* *Αμανίτης ο πορφυρός (Amanita porphyria)*
* *Amanita regalis*
* *Amanita strobiliformis*


==Παραπομπές==
<references/>

==Πηγές==
* Το λήμμα «αμανίτης» στη *Νέα Ελληνική Εγκυκλοπαίδεια* «Χάρη Πάτση», τόμος 4, σσ. 640-642
* 

== Εξωτερικοί σύνδεσμοι ==

* [http://www.amanitaceae.org/ Ιστότοπος για το γένος από τους Rodham E. Tulloss and Zhu-liang Yang] – ευσύνοπτες πληροφορίες για τα σχεδόν 600 ονομασμένα είδη *Amanita*, με εικόνες και/ή τεχνικές λεπτομέρειες για 510 και πλέον είδη
* [http://www.mushroomexpert.com/amanita.html «Το γένος *Amanita*»] του Michael Kuo, *MushroomExpert.Com''

Αμανιτης